અમદાવાદ: બાળકીઓ સાથે દુષ્કર્મની વધતી ઘટનાઓને ધ્યાનમાં રાખીને આ વર્ષે કેંદ્ર સરકારે દુષ્કર્મના આરોપીઓની સજામાં વધારો કરતો વટહુકમ બહાર પાડ્યો છે. વરિષ્ઠ પોલીસ અધિકારીઓએ આપેલી માહિતી પ્રમાણે, દુષ્કર્મની સજા 7 વર્ષથી વધારીને 10 વર્ષ કરી દેવાઈ છે. જ્યારે 16 વર્ષથી ઓછી ઉંમરની છોકરીઓ પર બળાત્કાર કરનાર આરોપીને 20 વર્ષની જેલની સજા થશે. CID ક્રાઈમના સૂત્રોએ જણાવ્યું કે, 12 વર્ષથી નાની બાળકી સાથે દુષ્કર્મ અને ગેંગરેપ કરનારને આજીવન કેદની સજા ફટકારવામાં આવશે.